รัฐสภา เตรียมพิจารณาร่างรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ..) พ.ศ..... จำนวน 5 ฉบับ
การประชุมร่วมกันของรัฐสภา ในเวลา 09.00 น. วันนี้ (6 ก.ย.65) ภายหลังประธานแจ้งที่ประชุมรับทราบเรื่องต่างๆ เช่น รับทราบข้อสังเกตของคณะกรรมาธิการวิสามัญพิจารณาร่างพระราชบัญญัติว่าด้วยการปรับเป็นพินัย พ.ศ. .... และของที่ประชุมร่วมกันของรัฐสภา , รับทราบเรื่องสมาชิกวุฒิสภาขอให้ตรวจสอบความชอบด้วยรัฐธรรมนูญของร่างพระราชบัญญัติประกอบรัฐธรรมนูญว่าด้วยพรรคการเมือง (ฉบับที่ ..) พ.ศ. .... ที่รัฐสภาให้ความเห็นชอบแล้ว และรับทราบเรื่องสมาชิกรัฐสภาขอให้ตรวจสอบความชอบด้วยรัฐธรรมนูญของร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (ฉบับที่ ..) พ.ศ. .... ที่รัฐสภาให้ความเห็นชอบแล้ว จากนั้น มีวาระพิจารณาร่างพระราชบัญญัติเครื่องราชอิสริยาภรณ์จุลจอมเกล้า (ฉบับที่ ..) พ.ศ. .... ร่างรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ..) พ.ศ..... จำนวน 5 ฉบับ , ร่างข้อบังคับการประชุมรัฐสภา (ฉบับที่ ..) พ.ศ. .... ,ร่างพระราชบัญญัติการจัดทำประมวลกฎหมายและกฎเพื่อให้ประชาชนเข้าถึงได้โดยสะดวก พ.ศ. .... ที่คณะรัฐมนตรี เป็นผู้เสนอ และความตกลงพหุภาคีระหว่างเจ้าหน้าที่ผู้มีอำนาจในการแลกเปลี่ยนข้อมูลทางการเงินแบบอัตโนมัติ ที่คณะรัฐมนตรี เป็นผู้เสนอ